Ir-Regolament tal-Kunsill (KEE) Nru 2728/98
tas-17 ta’ Diċembru 1998
li jemenda l-Annessi I, II u III ma’ Regolament tal-Kunsill (KEE) Nru 2377/90 li jniżżel proċedura tal-Komunità li tistabbilixxi l-limiti massimi ta’ residwu ta’ prodotti mediċinali veterinarji fl-ikel li joriġinaw mill-annimali
(Test b’ rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabilixxi l-Komunità Ewropea,
Wara li kkunsidraw Regolament tal-Kunsill (KEE) Nru. 2377/90 tas-26 ta’ Ġunju 1990 li jistabbilixxi proċedura tal-Komunità li tistabbilixxi l-limiti ta’ residwi massimi ta’ prodotti mediċinali veterinarji f’oġġetti ta’ l-ikel [1], kif l-aħħar emendat minn Regolament tal-Kummissjoni (KE) Nru. 2692/98 [2] u b’ mod partikolari l-Artikoli 6, 7 u 8 tiegħu,
Billi, skond ir-Regolament (KEE) Nru. 2377/90, jridu jiġu stabbiliti limiti ta’ residwu massimu progressivament għal kull sustanza farmakoloġikament attiva wżata fil-Komunità fi prodotti mediċinali veterinarji intiżi għall-amministrazzjoni lill-annimali li jipproduċu l-ikel;
Billi limiti ta’ residwu massimu suppost illi jiġu stabbiliti biss wara eżami fil-Komunità għall-Prodotti Mediċinali Veterinarji ta’ l-informazzjoni relevanti kollha li tikkonċerna s-sigurtà ta’ residwi tas-sustanza kkonċernata għall-konsumatur jew oġġetti ta’ l-ikel ta’ oriġini mill-annimali u l-impass ta’ residwi fuq l-ipproċessar industrijali ta’ l-oġġetti ta’ l-ikel.
Billi, meta jiġi stabbilit il-limitu ta’ residwu massimu għal residwi ta’ prodotti mediċinali veterinarji fl-affarijiet ta’ l-ikel ta’ oriġini annimali, huwa neċessarju li tkun speċifikata l-ispeċi ta’ l-annimali li fiha jistgħu ikunu preżenti r-residwi, l-livelli jistgħu ikunu preżenti f’kull wieħed mit-tessuti tal-laħam relevanti ottenuti mill-annimal ittrattat (tessut bersalju) u n-natura tar-residwu relevanti għall-kontroll ta’residwi (residwu markatur);
Kif ipprovdut f’leġislazzjoni xierqa tal-Komunità, billi, għall-kontroll ta’residwi, is-soltu jiġu stabbiliti l-limiti ta’ residwu massimi għat-tessuti bersalji ta’ fwied jew kliewi; billi, iżda, l-fwied u l-kliewi huma ta’ spiss imneħħija mill-karkassi li jimxu fil-kummerċ internazzjonali, u l-limiti ta’ residwu massimu għalhekk dejjem ikunu stabbiliti għat-tessuti ta’ muskolu u xaħam;
Billi, fil-każ ta’ prodotti mediċinali veterinarji intiżi għall-użu f’agħsafar li jbidu, annimali li jagħmlu l-ħalib jew żunżan li jagħmlu l-għasel, l-limiti ta’ residwu massimu jridu jkunu stabbiliti għall-bajd, ħalib jew għasel;
Billi enrofloksaċina u ivermiktina suppost illi jiġu mdaħħla f’L-Anness I tar-Regolament (KEE) Nru. 2377/90;
Billi iperċi olju, ewkalipti aterolju, sodju 2-metil-2-penoxi-propanota, ninivamida, nikoboxil, metil nikotinat, meċillinjam, 8-idroxikwinolina u ditelina glikol monoetil suppost illi jiġu mdaħħla fl-Anness II tar-Regolament (KEE) Nru. 2377/90;
Billi, sabiex tippermetti li jitkomplew l-istudji xjentifiċi, kemm iddum il-validità tal-limiti ta’ residwu proviżjonali definita qabel f’L-Anness III tar-Regolament (KEE) Nru. 2377/90 suppost tiġi estiża għal enrofloksaċina;
Billi suppost jiġi permess perjodu ta’ 60 ġurnata qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kwalunkwe bidla li tista’ tkun neċessarja għall-awtorizzazzjonijiet sabiex tqiegħed fis-suq il-prodotti mediċinali veterinarji kkonċernati li ġew mogħtija skond id-Direttiva tal-Kunsill 81/851/KEE [3], kif l-aħħar emendata bid-Direttiva 93/40/KEE [4] biex jittieħdu in konsiderazzjoni d-dispożizzjonijiet ta’ dan ir-Regolament;
Billi l-miżuri pprovduti f’dan ir-Regolament huma skond l-opinjonijiet tal-Kumitat Permanent fuq Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
L-Annessi I, II u III għal Regolament (KEE) Nru. 2377/90 huma hekk emendati kif imfassal fl-Anness hawn taħt.
Artikolu 2
Dan ir Regolament jidħol fis-seħħ fis-sittin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttment fl-Istati Membri kollha.
Magħmul fi Brussel, 17 ta’ Diċembru 1998.